
3. NAPIREND
       Ügyiratszám: TA/257-2/2025.

E L Ő T E R J E S Z T É S

a Képviselő-testület 2025. június 20-i nyilvános ülésére

Tárgy:
Polgármesteri tiszteletdíj megállapítása
Előterjesztő:
dr. Varga Viktória jegyző
Előkészítő:
dr. Varga Viktória jegyző
TISZTELT KÉPVISELŐ-TESTÜLET!
A Magyarország helyi önkormányzatairól szóló 2011. évi CLXXXIX. törvény (Mötv.) módosításáról szóló 2024. évi LVIII. törvény módosította a polgármesteri illetmények számításának módját, melynek megfelelően 2024 decemberében a képviselő-testület 2024. október 1. napjától megállapította a tiszteletdíj összegét. 
Az Mötv. 71. § (4a) bekezdés értelmében a nemzetgazdasági átlagkereset alapján számított illetményre/tiszteletdíjra a polgármester a tárgyév július 1-jétől jogosult.
Ez azt jelenti, hogy a polgármesteri tiszteletdíjat a 2024 évi nemzetgazdasági átlagkereset alapján újra kell számolni, és a megállapításáról ismét határozatot kell hozni.

Tagyon községben társadalmi megbízatású polgármester megválasztására került sor, ennek megfelelően a társadalmi megbízatású polgármesterre vonatkozó, az Mötv-be foglalt szabályokat kell alkalmazni.

Az Mötv. 71. § (4) bekezdés a) pont és (5) bekezdés a főállású polgármester megbízatásának időtartamára havonta az 500 fő és az az alatti lakosságszámú település esetében a nemzetgazdasági átlagkereset 1,5-szeresének megfelelő összegű illetményre jogosult. A társadalmi megbízatású polgármester havonta a polgármester illetménye 50 %-ával megegyező mértékű tiszteletdíjra jogosult.
A Kormányhivatal tájékoztatása szerint a KSH közleménye alapján 2024. évben a bruttó átlagkereset összege 667.365 Ft.

Fentiek alapján a polgármester tiszteletdíja az 500 fő alatti lakosságszámú település esetében a kerekítés szabályait figyelembe véve 500.500 Ft. 
Az Mötv. 71. § (6) bekezdése értelmében a társadalmi megbízatású polgármester havonta a tiszteletdíjának 15 %-ában meghatározott összegű költségtérítésre jogosult, ez a módosítást követően 75.075 Ft.
Kérem a Tisztelt Képviselő-testületet, hogy a polgármesteri tiszteletdíj és költségtérítés megállapításával kapcsolatos döntését meghozni szíveskedjen.
HATÁROZATI JAVASLAT

I.

Tagyon Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (4) bekezdés a) pontja és (5) bekezdése alapján Gyarmati Kornél polgármester tiszteletdíja 2025. július 1. napjától 500.500 Ft/hó. 
Határidő: folyamatos

Felelős: jegyző
II.

Tagyon Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Gyarmati Kornél polgármester 2025. július 1. napjától tiszteletdíjának 15 %-ában meghatározott, 75.075 Ft összegű költségtérítésre jogosult.
Határidő: folyamatos

Felelős: jegyző

Szentantalfa, 2025. június 20.



          dr. Varga Viktória   

                         jegyző

